ai4bharat/Pralekha huggingface dataset:
وزارت خزانہ
اطلاع نامہ نمبر 95/2022 - کسٹمز 
کسٹمز ایکٹ، 1962  کے سیکشن 14 کے ذریعے تفویض کردہ اختیارات کے استعمال میں، سنٹرل بورڈ آف بالواسطہ ٹیکس اور کسٹمز ،سنٹرل بورڈ آف بالواسطہ ٹیکس اور کسٹمز نوٹیفکیشن نمبر 92/2022 کسٹمز ، مورخہ 03 نومبر 2022، جو 15 نومبر 2022 سے نافذ العمل ہے، میں درج ذیل ترامیم کرتا ہے۔
مذکورہ نوٹیفکیشن کے شیڈول -II میں، سیریل نمبر 2 اور اس سے متعلق اندراجات کے لیے، درج ذیل کو تبدیل کیا جائے گا، جن کے نام ہیں: -
شیڈیول-11
|
|
نمبر شمار.
|
|
غیر ملکی کرنسی
|
|
ہندو ستانی روپے کے برابر غیر ملکی کرنسی کی ایک اکائی کے تبادلے کی شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
02.
|
|
کوریائی وان
|
|
6.30
|
|
5.95
|
|
|
|
|
|
|
|
|
|
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ش ت۔ ق ر۔
U-12530
(Visitor Counter : 52
وزیراعظم کا دفتر
ناگورسڑک حادثہ کا شکارہوئے لوگوں کے لئے وزیراعظم نے یک مشت معاوضہ کی منظوری دی
نئی دہلی، 31؍اگست:وزیراعظم جناب نریندرمودی نے راجستھان کے ناگورمیں ہوئے سڑک حادثہ کے متاثرین کے لئے یک مشت معاوضہ کی منظوری دی ہے ۔
وزیراعظم کے دفترکی جانب سے ایک ٹویٹ میں کہاگیاہے کہ :
‘‘وزیراعظم نے راجستھان کے ناگورمیں ہوئے سڑک حادثہ میں جان گنوادینے والوں کے ورثاء کے لئے پی ایم این آرایف سے فی کس دولاکھ روپے کے یک مشت معاوضہ کی منظوری دی ہے ، جب کہ زخمی ہونے والوں کو فی کس 50ہزارروپے دیئے جائیں گے ۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے بھارت کی آزادی کے 75 سال مکمل ہونے کے موقع پر ’’75‘‘ سیریز پنشن ا ٓگاہی کی شروعات کی
نئی دہلی ،11مارچ ، 2021، شمال مشرقی خطے کی ترقی کے مرکزی وزیر مملکت  وزیر اعظم کے دفتر، عملے عوامی شکایات ، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج بھارت کی آزاد کے 75 سال کے موقع پر ’’75‘‘ سیریز پنشن ا ٓگاہی کی شروعات کی۔ انڈیا @75 کی یاد میں ’’امرت مہوتسو‘‘ کے ایک حصے کے طور پر پنشن اور پنشنروں کی فلاح وبہبود کامحکمہ بہت سی سرگرمیوں کا انعقاد کرے گا جن میں ’’75‘‘ سیریل عدد کی خصوصیات بتائی جائیں گی۔
ڈاکٹر جتیندر سنگھ نے کہا کہ بھارت کی آزادی کے 75ویں سال کو پنشنروں اور معمر شہریوں کے کاز کے تئیں وقف کرنا اس سلسلےمیں انتہائی اختراعی نوعیت کا اور تخلیقی طریقہ ہوگا۔ ا نھوں نے کہا کہ اس سےسوشل پلیٹ فارم کے ایک نئے میڈیم کے ذریعے معمرشہریوں کو خطاب کیا جانا ’’بھارت کا امرت مہوتسو‘‘ کی اصل روح کی علامت ہوگا۔
اگلے ایک سال یا اسی طرح کی مدت میں چند مختلف سرگرمیوں کا پروگرام بنایا گیا ہے ان میں سے ایک اہم ہر ہفتے سوشل میڈیا پر آنے والے سال میں دوٹوئٹ پیغام دے کر پھیلی پنشنروں کے 75 اہم ضابطوں کی ایک سیریز کو سامنے لایا جائے گا۔ یہ ٹوئٹ عام طور پر پوچھے جانے والے سوالات  کی شکل میں ہوں گے تاکہ پنشن ضابطوں اور پنشنروں کی فلاح وبہبود کے لیے کی گئی حالیہ نئی اصلاحات کے مختلف پہلوؤں کے بارےمیں آگاہی میں اضافہ کرنا ہے۔ ان پنشنروں کا تعلق تمام طبقوں سے ہے جن میں فیملی پنشنر بھی شامل ہیں۔
دیگر ’’75‘‘ سے متعلق سرگرمیوں میں ’’بھوشیہ‘‘ کے بارے میں تربیت فراہم کرنا  یہ کام بھارت سرکار کے 75 دفاتر کے ذریعے کیا جائے گا۔ یہ تمام دفاتر پہلے ایک ویڈیو کانفرنس کے ذریعے تربیت فراہم کریں گے جس کے بعد سوال وجواب کا اجلاس ہوگا۔ بھوشیہ کی تربیت اپریل 2021 میں مرکزی حکومت کی تنظیموں میں مختلف اجلاس کے دوران دی جائے گی۔ پورے ملک میں مختلف مقامات پر واقع مرکزی مسلح پولیس فورس  کے افسران کا بھی اس تربیت میں احاطہ کیا جائے گا۔
اسی طرح، ’’75‘‘ کے ضابطے کے تحت چلتے ہوئے 75 سال سے زیادہ عمر کے معمر سرکاری پنشنروں اور فیملی پنشنروں کے لیے ایک ا ٓن لائن ورکشاپ کا انعقاد کیا جائے گا۔ پورے ملک میں ویڈیو کانفرنس کے ذریعے بہت سی آن لائن ورکشاپ منعقد کی جائیں گی جن کا سلسلہ مئی 2021 سے شرع ہوگا۔ زیادہ سے زیادہ شہروں کا اس کے ذریعے احاطہ کیا جائے گا اور علاقے وار بھی ورکشاپ منعقد کی جائیں گی۔ ’’75‘‘ کے اسی جذبے کے تحت پنشن اور پنشنروں کی فلاح وبہبودکا محکمہ 75 ’’انوبھو‘‘ مضامین، ڈیجیٹل اعتبار سے شائع کرے گا۔ ان میں وہ مضامین بھی شامل ہوں گے جنھیں انوبھو پورٹل کے ذریعے پہلے ہی ایوارڈ دیا جاچکا ہے یا انھیں منتخب کیاجاچکا ہے۔ یہ سرگرمی جون 2021 سے شروع ہوگی۔
کامرس اور صنعت کی وزارتہ
اے پی ای ڈی اے نے کٹہل، پیشن فروٹ اور جائیفل سے حاصل کردہ قدر افزودہ مصنوعات کی پہلی برآمدی کھیپ کو کیرالہ سے آسٹریلیا روانہ کیا
ایگریکلچرل اور پروسیسڈ فوڈ پروڈکٹس ایکسپورٹ ڈیولپمنٹ اتھارٹی  نے کٹہل، پیشن فروٹ اور جائیفل سے حاصل کردہ مختلف قدر افزودہ اورغذائیت سے بھرپور مصنوعات کی پہلی کھیپ کو میلبورن، آسٹریلیا برآمد کرنے کی سہولت فراہم کی۔ یہ مصنوعات کیرالہ میں تریشور کے کسانوں سے حاصل کی گئی تھیں۔
ان مصنوعات کی قابل استعمال زندگی ایک سال سے زیادہ ہے۔ اے پی ای ڈی اے 2021-22 تک 400 بلین ڈالر کی تجارتی برآمدات کے حصول کے وزیر اعظم جناب نریندر مودی کے ارادے کے ایک حصے کے طور پر قدر افزودہ اور صحت رُخی مصنوعات کی برآمدات کو فروغ دے رہا ہے۔
ڈاکٹر ایم انگاموتو، چیئرمین، اے پی ای ڈی اے اور ٹی وی سبھاش، ڈائریکٹر زراعت، کیرالا، برآمد اور درآمد کنندگان کے علاوہ اے پی ای ڈی اے کے دیگر عہدیداروں نے گذشتہ کل منعقدہ اس غیر روایتی فلیگ آف تقریب میں حصہ لیا۔
موجودہ فاسٹ فوڈ کے دور میں صارفین کی ترجیح ہیلتھ فوڈ کی طرف منتقل ہو رہی ہے۔ایسے میں کٹہل، پیشن فروٹ وغیرہ جیسے صحت مند آپشنز سے تیار گلوٹین سے پاک مصنوعات فاسٹ فوڈ کے استعمال کے خلاف ایک قابل عمل متبادل فراہم کر رہی ہیں۔
مغربی گھاٹ میں پیدا ہونے والے کٹہل کو مارچ 2018 میں کیرالہ کا ریاستی پھل قرار دیا گیا تھا۔ درخت سے پیدا ہونے والے اس سب سے بڑے پھل میں ریشوں ، پروٹین، حیاتین اور معدنیات کا خزانہ ہوتا ہے۔ یہ استوائی پھل پروٹین کے مواد کی وجہ سے مطلق سبزی خوروں میں گوشت کے متبادل کے طور پر مقبول ہے۔ پھل، اس کے بیج اور گودے کے استعمال کے علاوہ اس پھل کے پتے، چھال، پھول اوراس کے سفید رقیقی مادے روایتی ادویات میں بھی استعمال ہوتے ہیں۔
پھل کی صحت اور غذائیت کی خصوصیات کے بارے میں بڑھتی ہوئی بیداری اور ملک بھر میں کٹہل کے کاشتکاروں اور تاجروں کی مسلسل کوششوں کے پیش نظر توقع کی جاتی ہے کہ آنے والے برسوں میں کٹہل یقینی طور پرانتہائی مطلوبہ پھل بن جائے گا۔ کٹہل سب سے زیادہ سنگاپور ، نیپال ، قطر اور جرمنی وغیرہ میں بر آمد کیا جاتا ہے۔
پیشن فروٹ بھی ایک غذائیت بخش استوائی پھل ہے جو اینٹی آکسیڈینٹ اجزا، حیاتین اور ریشوں سے بھرپور ہوتا ہے۔ یہ ایک صحت بخش پھل ہے جو صحت مند غذائیت کے ساتھ جلد ، بینائی اور مدافعتی نظام کے لئے اہم ہے۔
اپنی بے پایاں خصوصیات کی وجہ سے یہ پھل مارکیٹ کے وسیع امکانات اور لامحدود فوائد مہیا کرتے ہیں۔ ان پھلوں کی جدید مصنوعات کے ساتھ برآمدات بڑھانے کے زبردست مواقع موجود ہیں۔
کامرس اور صنعت کی وزارتہ
جناب پیوش گوئل نے ملک کے چارٹرڈ اکاؤنٹینٹس پر زور دیا ہے کہ وہ بڑا سوچیں اور اپنا دائرہ وسیع کریں
نئی دہلی، یکم جولائی 2021: ریلوے، تجارت وصنعت، صارفین کے متعلق امور اور خوراک نیز عوامی نظام تقسیم کے وزیر جناب پیوش گوئل نے آج ملک کے چارٹرڈ اکاؤنٹینٹس پر زور دیا ہے کہ وہ عالمی سطح پر بڑے پیمانے پر سوچیں اور اپنے دائرہ کار کو وسعت دیں۔ انسٹی ٹیوٹ آف چارٹرڈ اکاؤنٹس آف انڈیا کے زیر اہتمام 73ویں چارٹرڈ اکاؤنٹینٹس ڈے سے خطاب کرتے ہوئے انھوں نے کہا کہ ہمیں ذہنیت کی مکمل تبدیلی اور اپنے پیشے میں عزائم کی بحالی کی ضرورت ہے۔ انھوں نے مزید کہا کہ کمپنیوں کو انضمام، حصولیت، شراکت داری اور وسیع تر منصوبوں کی طرف دیکھنا چاہیے اور عالمی معیار کا درجہ حاصل کرنا چاہیے۔
جناب گوئل نے کہا ’’جب آئی سی اے آئی 75 سال کا ہوجاتا ہے تو کیا ہم عالمی سطح کے عالمی چارٹرڈ اکاؤنٹینسی فرموں کا اپنا پہلا سیٹ دنیا بھر میں صارفین کیلئے خدمات فراہم کرنے پر غور کرسکتے ہیں‘‘۔ وزیر موصوف نے کہا کہ انسٹی ٹیوٹ کو ترقی کے ساتھ ساتھ عالمی معیار کے اخلاقیات، تکنیکی جانکاری اور سخت معیارات کو بھی دیکھنا چاہیے۔ انھوں نے کہا کہ ا گر ہم دنیا کی خیر سگالی، احترام اور اعتماد حاصل کرنا چاہتے ہیں تو ہمیں ہر ایک شعبے میں صد فی صد ساکھ کی ضرورت ہوگی۔ انسٹی ٹیوٹ کے پرچم کو بلند کرنے کیلئے اجتماعی ذمے داری کے ایک حصے کے طور پر ہر ایک چارٹرڈ اکاؤنٹیٹ اور سی اے کے ہر ایک طلبا کو خیال رکھنا ہوگا۔ ’’ہم یہ کریں گے ، ہم یہ کرسکتے ہیں اور یقینی طور پر ہم یہ کرنے کے لیے پر عزم ہیں۔ہمارے لیے قوم کی ترقی میں شراکت دار بننے کے لیے، ہم سب کو یہ دیکھنا شروع کرنا پڑے گا کہ ہم اسٹارٹ ا پ ماحولیاتی نظام میں کس طرح مشغول ہوسکتے ہیں‘‘۔
سی اے کے پیشے کی تعریف کرتے ہوئے جناب گوئل نے کہا کہ ایسا پیشہ دیکھنا بہت اچھا ہے جس کو تسلیم کیا جاتا ہے اور جس کا احترام کیا جاتا ہے۔ لوگوں کو چارٹرڈ اکاؤنٹیٹ بننے کی تڑپ ہے۔ معیشت کی خدمت، پیشے ورانہ فرائض کی انجام دہی اور اپنے طلبا کی تعلیم جاری رکھنا ہے۔ انھوں نے کہا کہ انسٹی ٹیوٹ میں 72 سال کی کامیابیاں، کام کو تکمیل تک پہنچانے کی کارروائیاں اور اعتماد بحال ہے۔ وہ قوم کی خدمت، کاروبار کی خدمت اور ملک کی معیشت میں شامل رہے ہیں۔ انھوں نے کہا’’میرے نزدیک آئی سی اے آئی کو سالمیت، عزم، احتساب اور ذہانت کی عکاسی کرنی چاہیے۔ ہم دنیا میں سر فہرست اکاؤنٹنگ باڈیز میں شامل ہیں۔ دنیا نے ہمارے انسٹی ٹیوٹ میں اخلاقیات کے اعلیٰ معیار، تکنیکی جانکاری اور سخت ترین امتحانات کے معیارات کو دیکھا ہے۔
جناب گوئل نے انسٹی ٹیوٹ پر زور دیا کہ وہ ملک میں ٹیکہ کاری کی مہم میں ایک فعال شریک بنیں اور لوگوں کو ویکسین سے ہچکچاہٹ پر قابو پانے میں مدد فراہم کرنے کے لیے اپنا کردار ادا کریں۔ بیداری پیدا کرنے اور یہاں تک کہ ویکسینیشن فراہم کرنے کے لیے کچھ دیہات یا بعض علاقوں کو اپنانے میں بھی اپنا کردار نبھائیں۔ انھوں نے کہا کہ ٹیکہ کاری کی مہم پورے ملک میں تیزی کے ساتھ آگے بڑھ رہی ہے۔
بجلی کی وزارت
این ٹی پی سی نے مالی سال 2023کی پہلی سہ ماہی میں بجلی کی پیداوارمیں 21.7فیصد سے زیادہ نمو درج کی
اڈیشہ کا این ٹی پی سی تلچھر کنیہا  بہترین کارکردگی کا مظاہرہ کرنے والا حرارتی بجلی گھرہے ، جس کا پلانٹ لوڈ فیکٹر 94.2 فیصد ہے
این ٹی پی سی گروپ کی کمپنیوں نے اپریل تاجون 2022کی پہلی سہ ماہی میں 104.4بی یو کی ریکارڈ پیداوارکی ہے ۔ انھوں نے گزشتہ مالی سال کی اسی مدت میں پیداکی گئی 85.8بی یو بجلی کے مقابلے 21.7فیصد کا اضافہ درج کیاہے۔ جون 2022کے مہینے میں ، بجلی کی پیداوار 34.8بی یوتھی ۔ جو جون 2021میں 26.9بی یوکے مقابلے 29.3فیصد زیادہ رہی ۔ اس سے ،زیادہ بہترکارکردگی اور رواں سال میں بجلی کی مانگ میں اضافے کا عندیہ ملتاہے ۔
اڈیشہ میں این ٹی پی سی تلچھر کانیہا ، اپریل تا جون 2022کے درمیان 94.2فیصد پلانٹ لوڈ فیکٹر کے ساتھ اعلیٰ کارکردگی کا مظاہرہ کرنے والا حرارتی بجلی گھرہے ۔اپریل سے جون 2022تک این ٹی پی سی کوئلہ اسٹیشنوں کا مجموعی پلانٹ لوڈ فیکٹر 80فیصد تھا۔ جو گذشتہ برس کی اسی مدت کے مقابلے 69فیصدزیادہ ہے ۔ یہ بجلی گھروں کے کام کاج اور دیکھ بھال کے کاموں میں این ٹی پی سی کی اعلیٰ سطحوں کی کارروائی جاتی عمدگی اورمہارت کاایک ثبوت ہے ۔
این ٹی پی سی ، گرین یعنی ماحولیات کے لئے سازگار ہائیڈروجن ، کچرے سے توانائی اورای-موبیلٹی جیسے نئے کاروباری شعبوں میں اپنے عمل دخل میں اضافہ کررہاہے ۔بھارت میں سب سے زیادہ بجلی پیداکرنے والے ادارہ –این ٹی پی سی کا سال 2032تک توانائی کی خالص شدت میں دس فیصد تک کی کمی کرنے کا بھی ارادہ ہے ۔ بھارت کی پہلی توانائی کی کمپنی ،اقوام متحدہ کے توانائی سے متعلق اعلیٰ سطح کے مذاکرات  کے حصے کے طورپر توانائی سے متعلق اپنے مقررہ اہداف کا بھی اعلان کرے گی ۔
بجلی کی پیداوار کے علاوہ این ٹی پی سی نے پانی ، ہوااور سورج اورماحولیات کے لئے سازگارگرین ہائیڈروجن طریقہ کارجیسے آلودگی سے مبرا اور آب وہوا کے لئے سازگار ذرائع کے توسط سے توانائی کے پیداکرنے کاکام بھی شروع کردیاہے ۔بجلی پیداکرنے والے اس بڑے ادارے این ٹی پی سی نے ایندھن کے سیل ، ای موبیلٹی اور کچرے اورفضلے سے توانائی حاصل کرنے سمیت مختلف النوع کاروبار بھی شروع کئے ہیں ۔
کمپنی کی کل نصب شدہ صلاحیت 69134.20 میگاواٹ ہے اوراس کے کوئلہ پرمبنی 23، گیس پرمبنی سات ، پن بجلی پر مبنی ایک اورقابل تجدید توانائی پرمبنی 19پروجیکٹ ہیں ۔ جوائنٹ وینچر جے وی کے تحت ، این ٹی پی سی کے کوئلہ پرمبنی 9، گیس پرمبنی 4، پن بجلی پرمبنی 8اور قابل تجدید توانائی پرمبنی 5پروجیکٹ ہیں ۔
صحت اور خاندانی بہبود کی وزارت
ڈاکٹر منسکھ مانڈویہ غیرمتعدی بیماریوں کے بارے میں بیداری پیدا کرنے کی غرض سے بھارت بین الاقوامی تجارتی میلے میں سائیکل سے ہیلتھ پویلین کا افتتاح کرنے پہنچے
ملک بھر میں 7.5 لاکھ ویلنیس سیشنز اور 75 لاکھ این سی ڈی اسکریننگ کے ہدف کے ساتھ آزادی کا امرت مہوتسو منانے کے لیے ایک ماہ طویل مہم کا آغاز کیا
"ہیلتھ پویلین کا مقصد غیر متعدی امراض اور احتیاطی صحت کی اہمیت کے بارے میں آگاہی پیدا کرنا ہے"
نئی دہلی:16؍نومبر2021:
بھارت کے بین الاقوامی تجارتی میلے میں منعقد ہونے والی پہلی سائیکل ریلی میں، صحت اور خاندانی بہبود کے مرکزی وزیر ڈاکٹر منسکھ مانڈویہ نے ملک میں این سی ڈی کے بڑھتے ہوئے بوجھ کے پیش نظر بیداری پیدا کرنے اور صحت مند فعال طرز زندگی کو فروغ دینے کے لیے آج ہیلتھ پویلین کا افتتاح کرنے کے لیے سائیکل چلائی۔ ان کے ساتھ وزارت صحت کے سینئر افسران بشمول ڈاکٹر بلرام بھارگوا، ڈی جی، آئی سی ایم آر، جناب ارون سنگھل، سی ای او، ایف ایس ایس اے آئی، ڈاکٹر دھرمیندر گنگوار، اے ایس اینڈ ایف اے، جناب وکاس شیل، اے ایس اینڈ ایم ڈی ،جناب لو اگروال، جے ایس  ) موجود تھے۔
پرگتی میدان میں 40ویں آئی آئی ٹی ایف کے اس سال کے ہیلتھ پویلین کا تھیم غیر متعدی امراض  کے بارے میں بیداری پیدا کرنا ہے، جنہیں طرز زندگی کی بیماریاں بھی کہا جاتا ہے، اور مجموعی صحت کی اہمیت کوظاہرکرنا ہے۔
آئی ٹی ایف 2021 میں ہیلتھ پویلین کے افتتاح سے خطاب کرتے ہوئے، مرکزی وزیر صحت ڈاکٹر منسکھ مانڈویہ نے احتیاطی صحت کے بارے میں بیداری پیدا کرنے کے لیے ’’آزادی کا امرت مہوتسو‘‘ کے حصے کے طور پر ایک ماہ طویل مہم کا اعلان کیا۔انھوں نے کہا ’’اس ایک ماہ طویل مہم کے دوران، ہم نے خود کو آیوشمان بھارت ہیلتھ اینڈ ویلنیس سنٹرز کے ذریعے ملک بھر میں 7.5 لاکھ ویلنیس سیشن اور 75 لاکھ این سی ڈی اسکریننگ کرنے کا ہدف مقرر کیا ہے۔ ابتدائی اسکریننگ سے بیماریوں کی بروقت شناخت میں مدد ملے گی۔ یہ ٹوٹل ہیلتھ کے وسیع تصور کا حصہ ہے، جو احتیاطی اور پرموشنل ہیلتھ سمیت جامع ہے‘‘، انہوں نے کہا مزیدکہا۔ ’’دی فٹ انڈیا، ایٹ رائٹ انڈیا، کھیلو انڈیا، اور یوگا عزت مآب وزیراعظم کے’’ ٹوٹل ہیلتھ‘‘ ویژن کا حصہ ہیں، جو ایک صحت مند اور پروڈکٹیو نیو انڈیا کی بنیاد رکھیں گے‘‘۔
انہوں نے یہ بھی کہاکہ آیوشمان بھارت ڈیجیٹل مشن ایک انقلاب ہے اور ڈیجیٹل ریکارڈ رکھنے میں ہماری مدد کرے گا۔ انہوں نے کہا،’’آزادی کا امرت مہوتسو سرگرمیوں کے ایک حصے کے طور پر، ہم آیوشمان بھارت ڈیجیٹل مشن کے لیے رجسٹر کرنے کے لیے ایک مہم شروع کریں گے‘‘۔
بھارت کی کووڈ۔19 ملک گیر ویکسینیشن مہم کے بارے میں بات کرتے ہوئے، انہوں نے کہا، ’’عزت مآب وزیر اعظم کی رہنمائی میں، ’’جن بھاگیداری‘‘ نے کووڈ کے خلاف بھارت کی لڑائی میں بہت اہم کردار ادا کیا ہے۔‘‘انہوں نےبڑے پیمانے پر ویکسینیشن کوریج میں ملک کی کامیابیوں کونمایاں کیا۔ انہوں نے افواہوں، غلط معلومات کے خلاف بیداری پیدا کرنے اور ہچکچاہٹ کو دور کرنے پر میڈیا کا شکریہ ادا کیا۔ انہوں نے کہا کہ’’ہم نے مختلف فریقوں کے تعاون سے 113 کروڑ ویکسینیشن خوراک لگانے کا کام کرلیاہے ‘‘۔ انہوں نے آیوشمان بھارت ہیلتھ انفراسٹرکچر مشن پر بھی بات کی جو حال ہی میں وزیر اعظم جناب نریندر مودی نے مستقبل کی کسی بھی وبا سے نمٹنے اور صحت کے بنیادی ڈھانچے کو بہتر بنانے کے لیے شروع کیا تھا۔ انھوں نے بتایاکہ بھارت سرکارکے ذریعہ ملک کے صحت سے متعلق بنیادی ڈھانچہ کومظبوط کرنے لے لیے ہرضلع کا احاطہ کرنے کے مقصد سے 64,000کروڑروپئے منظور کیے گئے ہیں ۔
مرکزی وزیر صحت نے صحت خدمات فراہم کرنے میں نجی شعبے کے ساتھ شراکت داری کے بارے میں بات کی۔ انھوں نے کہاکہ مسابقت سے کفایتی قیمت پر طبی خدمات فراہم کرنے میں مددملے گی ۔
امور صارفین، خوراک اور عوامی تقسیم کی وزارت
پیاز کی قیمتوں کو قابو میں رکھنے کے لئے حکومت کے ذریعے کئے گئے اقدامات
نئی دہلی، 21 /اکتوبر 2020 ۔ پیاز کی خوردہ قیمت میں اگست 2020 کے آخر سے قابل ذکر اضافہ دیکھا گیا ہے، حالانکہ قیمت کی یہ سطح گزشتہ سال 18 اکتوبر کی قیمت سے کم تھی۔ گزشتہ 10 دنوں میں پیاز کی قیمتوں میں 11.56 روپئے فی کلو کا تیز اضافہ ہونے سے پیاز کی خوردہ قیمت قومی سطح پر 51.95 روپئے فی کلوگرام تک ہوگئی ہے، جو کہ گزشتہ برس کی قیمت 46.33 روپئے فی کلوگرام سے 12.13 فیصد زیادہ ہے۔
14 ستمبر 2020 کو حکومت نے خریف فصل کی پیاز کی آمد سے قبل کے خالی موسم کے دوران گھریلو صارفین کو مناسب شرحوں پر دستیابی یقینی بنانے کے لئے پیاز کی برآمدات پر پابندی کا اعلان کرکے پیشگی تدبیر کی تھی۔ اگرچہ جس شرح سے پیاز کی خوردہ قیمتوں میں اضافہ ہوا تھا، اسے کچھ حد تک کم کیا گیا تھا، تاہم حال ہی میں مہاراشٹر، کرناٹک اور مدھیہ پردیش کے اہم اضلاع میں بھاری بارش کی وجہ سے خریف کی فصلوں، جمع کرکے رکھی گئی پیاز اور بیج نرسری کے ذخیرے کو نقصان پہنچا تھا۔ موسم میں آئی ان تبدیلیوں کے سبب ہی پیاز کی قیمتوں میں کافی تیزی سے اضافہ ہوا ہے۔
حکومت نے ربیع پیاز فصل – 2020 سے پیاز کا بفر اسٹاک یقینی بنایا ہے۔ پیاز کی قیمتوں کو قابو میں رکھنے کے لئے ستمبر 2020 کے دوسرے ہفتے سے بفر اسٹاک میں محفوظ پیاز کو اہم منڈیوں میں خوردہ فروخت کنندگان جیسے سفل، کیندریہ بھنڈار، این سی سی ایف اور ریاستی حکومتوں کو بھی جاری کیا جارہا ہے۔ آنے والے دنوں میں اس سمت میں اور اقدامات کئے جائیں گے۔
پیاز کی درآمد کو 15 دسمبر 2020 تک آسان بنانے کے لئے حکومت نے درآمدات کے لئے پلانٹ کوارنٹائن آرڈر – 2003 کے تحت مورخہ 21 اکتوبر 2020 کو فائیٹو سینیٹری سرٹیفکیٹ پر تبخیر  اور اضافی اعلان کے لئے شرطوں میں نرمی کی ہے۔ بھارتی ہائی کمیشنوں کو متعلقہ ملکوں میں ہدایت دی گئی ہے کہ وہ ملک میں پیاز کی زیادہ درآمد کے لئے تاجروں سے رابطہ کریں۔ درآمد شدہ پیاز کی ایسی کھیپ جو پی ایس سی پر اثر کے لئے تبخیر اور توثیق کے بغیر بندرگاہوں تک پہنچتی ہے، تو اس کی تبخیر  بھارت میں ایک تسلیم شدہ ٹریٹمنٹ پرووائیڈر کے ذریعے سے درآمد کنندہ کے ذریعے کی جائے گی۔ کھیپ میں اگر ڈنٹھل اور ڈیٹلینچس ڈپسیسی یا ہائی لیمیا اینٹیکوا کا پتہ چلتا ہے تو تبخیر کے ذریعے اسے ختم کردیا جائے گا اور جاری کی جانے والی کھیپ پر کوئی اضافی معائنہ جاتی فیس نہیں لگائی جائے گی۔ درآمد کاروں سے ایک وعدہ بھی لیا جائے گا کہ پیاز کا استعمال صرف کھانے کے لئے کیا جائے گا نہ کہ پروپیگیشن کے لئے۔ کھپت کے لئے آنے والی پیاز کی ایسی کھیپ کو پی کیو آرڈر 2003 کے تحت درآمد کی شرطوں پر عمل درآمد نہ ہونے کے سبب چار گنا اضافی معائنہ جاتی فیس کے تحت نہیں لایا جائے گا۔
37لاکھ میٹرک ٹن کی تخمینہ خریف فصل کے بھی منڈیوں میں پہنچنے کا امکان ہے جس سے بڑھتی قیمتوں کو کم کرنے میں مدد ملے گی۔
ریلوے کی وزارت
جری بم-اِمپھال ریلوے لائن
جری بم –امپھال  نئی لائن کے پروجیکٹ کو 04-2003کے بجٹ میں شامل کیا گیا تھا۔اس پروجیکٹ کی حالیہ متوقع لاگت 12264 کروڑ روپے ہے۔مارچ 2020ء تک 10089کروڑ روپے کے اخراجات کئے جاچکے ہیں اور مالی سال 21-2020ء کے لئے 800 کروڑ روپے کی رقم مختص کی گئی ہے۔
جری بم سے وینگائی چُنگاپاؤتک 12 کلو میٹر کی طوالت کا کام مکمل کرلیا گیا ہے اور اسے 2017ء میں شروع کیا گیا تھا، نیز دستیاب زمین پر کام کی شروعات ہوچکی ہے۔
مجموعی طورپر 47 سرنگوں میں 46 سرنگوں کی تعمیر کی جاچکی ہے۔47.40 کلو میٹر سرنگوں کی تعمیر 2014 سے 2019 کے دوران کی گئی ، جو کہ 2009 سے 2014 ء کے دوران کی گئی سرنگ کی تعمیر  کے مقابلے میں 110 فیصد زیادہ ہے۔
11بڑے پُلوں میں سے 5، 128 چھوٹے پُلوں میں سے 108، 5 سڑک اوور برج میں سے 3 اور 12 سڑک انڈر برج میں سے 2 کی تعمیر مکمل ہوچکی ہے۔
کسی بھی ریلوے پروجیکٹ کی تکمیل مختلف عناصر پر منحصر ہوتی ہے۔ ان میں ریاستی سرکار کے ذریعے زمین کا حصول، محکمہ جنگلات کے حکام کے ذریعے جنگلات کا کلیئرنس، بے جا مداخلتی سہولتوں کو صاف کرنا، مختلف حکام سے قانونی کلیئرنس ، اس علاقے کی جغرافیائی اور حیاتیاتی صورتحال، پروجیکٹ سائٹ کے علاقے میں امن و قانون کی صورتحال، موسم کی صورتحال کی وجہ سے مخصوص پروجیکٹ سائٹ کے لئے سال بھر میں کام کرنے کے لئے ساز گار مہینوں کی تعداد وغیرہ کے بارے میں تفصیلات یکجا کرنا شامل ہیں۔علاوہ ازیں یہ تمام عناصر پروجیکٹ سے پروجیکٹ کے تعلق سے مختلف ہوتے ہیں اور اس سے پروجیکٹ کی تکمیل کی مدت متاثر ہوتی ہے۔
جری بم –امپھال نئی لائن پروجیکٹ سربلند ہمالیہ کے پہاڑی سلسلے میں ایک چیلنجنگ پروجیکٹ ہے۔اس میں 47سرنگیں، 156 پُل، جس میں 141 میٹر اُونچا پیئر پُل وغیرہ شامل ہیں۔اس کے علاوہ کووڈ-19 وباء نے سائٹ پر کام کی پیش رفت کو منفی طورپر متاثر کیا ہے۔اسی لئے اس پروجیکٹ کی تکمیل کے لئے درست وقت تعین اس مرحلے پر نہیں کیا جاسکتا ۔
یہ معلومات ریلویز اور کامرس، نیز صنعت کے وزیر جناب پیوش گوئل نے آج لوک سبھا میں ایک سوال کے تحریری میں فراہم کی۔
وزیراعظم کا دفتر
بھارت سرکار غیر منظم محنت کشوں کی بہبود کے لئے پابند عہد ہے: وزیراعظم
وزیراعظم جناب نریندر مودی نے کہا ہے کہ بھارت سرکار غیر منظم محنت کشوں کی فلاح و بہبود کے لیے پر عزم ہے۔ جناب مودی نے مزید کہا کہ ملک کی ترقی میں ہمارے غیر منظم مزدور بھائیوں اور بہنوں کی حصہ داری بہت ضروری ہے۔
اپنے ایک ٹوئیٹ میں وزیراعظم نے کہا:
’’ملک کی ترقی میں ہمارے غیر منظم مزدور بھائی – بہنوں کی حصہ داری بہت اہم ہے۔ ایسے کروڑوں محنت کشوں کی زندگی کو آسان بنانے کے لئے ہماری سرکار ہمیشہ کوشش کرتی رہی ہے۔ جہاں ان یوجناؤں سےاُن کاسماجی تحفظ یقینی ہوا ہے، وہیں وبائی بیماری کے دوران بھی مدد کے لئے مزید کئی قدم اٹھائے گئے۔‘‘
وزارت دفاع
مسلح افواج پر حملے
نئی دہلی،17جولائی2019؍جموں و کشمیر اور شمال مشرق میں آرمی کے خلاف دہشت گردانہ واقعات کی تفصیلات درج ذیل ہیں:
|
|
سال
|
|
جموں و کشمیر
|
|
شمال مشرق
|
|
2016
|
|
09
|
|
06
|
|
2017
|
|
23
|
|
10
|
|
2018
|
|
54
|
|
11
|
|
2019 تک
|
|
13
|
|
05
ہندوستانی فضائیہ کے پٹھان کوٹ اسٹیشن پر یکم جنوری؍02جنوری 2016ء کی رات ہندوستانی فضائیہ پر ایک دہشت گردانہ حملہ ہوا۔گزشتہ تین برسوں کے دوران ہندوستانی بحریہ کے کسی بھی جہاز یا اسٹیبلشمنٹ پر کوئی بھی حملہ نہیں ہوا ہے۔
اس طرح کے دہشت گردانہ حملوں کے تمام واقعات کی انکوائری کی جاتی ہے۔ تاہم وزارت دفاع نے پٹھان کوٹ ایئر فورس اسٹیشن پر دہشت گردانہ حملے کی انکوائری اور ملک بھر میں واقع مختلف دفاعی اداروں کی سلامتی کو مستحکم کرنے سے متعلق اقدامات کی سفارش کرنے کے لئے لیفٹیننٹ جنرل فلپ کامپوس کی سربراہی میں ایک کمیٹی تشکیل دی۔اس کمیٹی کی سفارشات کی بنیاد پر مختلف اقدامات بشمول چوکس دفاعی اہلکاروں کی تعیناتی میں اضافہ کے ذریعے سیکورٹی کو مستحکم کرنا ، فوری جوابی کارروائی کرنے والی ٹیموں کی تعیناتی اور فضائی پلیٹ فارم کا استعمال شامل ہیں۔علاوہ ازیں دفاعی تنصیبات کی سیکورٹی کے لئے مختلف اقدامات کئے گئے ہیں۔خطرات کے تجزیے کی بنیاد پر وقتاً فوقتاً سیکورٹی بندوبست کا جائزہ لیا جاتا ہے، تاکہ اس طرح کے خطرات کا مقابلہ کرنے کے لئے مناسب اقدامات کئے جاسکیں۔
دفاع کے وزیر مملکت جناب شری پد ایسو نائک نے آج لوک سبھا میں رکن پارلیمنٹ جناب چندر پرکاش جوشی کے سوال کے تحریری جواب میں ایہ اطلاع فراہم کی۔
صدر جمہوریہ کا سکریٹریٹ
صدر جمہوریہ ہند دراس میں جوانوں کے ساتھ دسہرہ منائیں گے
نئی دہلی، 13/اکتوبر2021 ۔ صدر جمہوریہ ہند جناب رام ناتھ کووند 14 اور 15 اکتوبر 2021 کو لداخ اور جموں و کشمیر کا دورہ کریں گے۔
صدر جمہوریہ ہند 14 اکتوبر 2021 کو سندھو گھاٹ، لیہہ میں سندھو درشن پوجا کریں گے۔ وہ شام کو اودھم پور میں فوجیوں کے ساتھ بات چیت بھی کریں گے۔
15اکتوبر 2021 کو صدر جمہوریہ دراس میں واقع کارگل جنگی یادگار میں خراج عقیدت پیش کریں گے اور افسران و جوانوں کے ساتھ بات چیت کریں گے۔
بجلی کی وزارت
این ٹی پی سی نے مالی سال 2022-23 کے لیے حتمی منافع کے طور پر 30 فیصد ادا شدہ ایکویٹی شیئر کیپٹل کی ادائیگی کی
بھارت کی معروف بجلی پیدا کرنے والی کمپنی این ٹی پی سی لمیٹڈ نے مالی سال 2022-23 کے لیے اپنے حتمی منافع کی ادائیگی کا اعلان کیا ہے۔ حتمی منافع کی ادائیگی 2908.99 کروڑ روپے کی رقم کے لیے ہے، جو این ٹی پی سی لمیٹڈ کے ادا شدہ ایکویٹی شیئر کیپیٹل کا 30.00 فیصد بنتا ہے۔
اس کے ساتھ، مالی سال 2022-23 کے لیے تقسیم کیا گیا کل منافع 7,030.08 کروڑ روپے کا ہے، جو مالی سال کے لیے ٹیکس کے بعد منافع  کا 41 فیصد ہے۔
یہ لگاتار 30 واں سال ہے جس میں کمپنی نے منافع تقسیم کیا ہے، جو اپنے سرمایہ کاروں کو مستقل منافع فراہم کرنے کے اس کے عزم کو دکھاتا ہے۔
ہندوستانی توانائی کے شعبے میں ایک کلیدی کھلاڑی کے طور پر، این ٹی پی سی لمیٹڈ اپنے اسٹریٹجک اقدامات اور مضبوط مالی کارکردگی کے ذریعے عمدگی، پائیدار ترقی، اور حصص یافتگان کے اطمینان کو آگے بڑھا رہا ہے۔
صدر جمہوریہ کا سکریٹریٹ
صد ر جمہوریہ ہند رام ناتھ کووند نے سابق صدر فخرالدین علی احمد کو ان کے یوم پیدائش پر خراج عقیدت پیش کیا
نئیدہلی13 مئی۔ صدر جمہوریہ ہند جناب رام ناتھ کووند نے آج راشٹر پتی بھون میں سابق صدر جمہوریہ ہند مرحوم فخرالدین علی احمد کو ان کے یوم پیدائش پر خراج عقیدت پیش کیا۔
صدر جمہوریہ جناب کووند ،راشٹرپتی بھون کے افسروں او ر عملے نے جناب فخرالدین علی احمد کی تصویر پر گلہائے عقیدت نذر کئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2101
(Visitor Counter : 60
ا قتصادی امور کی کابینہ کمیٹی
کابینہ نے ممبئی اربن ٹرانسپورٹ پروجیکٹ فیز۔III اے کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت مرکزی کابینہ کی اقتصادی امور سے متعلق کمیٹی نے ممبئی اربن ٹرانسپورٹ پروجیکٹ کے فیز۔ III اے کو منظوری دی۔
خرچ:
اس پروجیکٹ کی مکمل تخمینہ لاگت 30849 کروڑ روپے ہوگی جس کی تکمیلی لاگت 33690 کروڑ پے۔ اس پروجیکٹ کے پانچ سال میں مکمل ہونے کا امکان ہے۔
فوائد:
- مسافروں کے آرام اور تحفظ کو بہتر بنانے کے لئے ایٹومیٹک دروازوں سمیت ایئر کنڈیشن کوچوں کو متعارف کرانا۔
- کوریڈور کی توسیع اور تخلیق کے ذریعہ لمبی دوری والے مضافاتی مسافروں کے لئے سفر کو خوشگوار بنانا۔
- مسافر سہولتوں کو بہتر بنانا، اسٹیشنوں پر مسافروں کی آمد و رفت کو بہتر بنانا۔
- اسٹیشنوں پر داخل ہونے / نکلتے وقت ہونے والی بھیڑ کو کم کرنا۔
- کمیونی کیشن پر مبنی ٹرین کنٹرول نظام کو متعارف کراکر مضافاتی نیٹ کور کے تحفظ، صلاحیت اور اثر انگیزی میں اضافہ کرنا۔
- سینٹرل اور ویسٹرن ریلوے پر مضافاتی ریل خدمات کو الگ کرنا۔
پس منظر:
سنٹرل اور ویسٹرن ریلویز پر ممبئی سب اربن ریلوے کا 385 کلومیٹر طویل روٹ ہے۔ اس پر پانچ کوریڈور ہین جن میں سے 2 ویسٹرن ریلوے پر دو سینٹرل ریلوے پر ایک ہاربر لائن پر ہے۔ روزنامہ تین ہزار ٹرین سروسز میں 8 ملین لوگ سفر کرتے ہیں۔ مضافاتی ریل گاڑیوں میں پیک آور کے دوران زبردست اژدھام ہوتا ہے۔ یہ ٹرینیں اپنی صلاحیت سے چار گنا زیادہ مسافروں کو ڈھوتی ہیں۔
۔۔۔۔۔۔۔۔۔۔۔
م ن۔م م ۔ن ا۔
(U- 1454
(Visitor Counter : 39